Държавен вестник, бр. 12, 2019 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  12
(2) Специализираният подбор по ал. 1 се 
извършва по методики и нормативи, съобра-
зени с тези за постъпване на държавна служба 
в МВР, и важи за годината на кандидатстване. 
Нормативите за физическа годност са посочени 
в приложение № 2.
(3) В периода от 3 юни до 26 юни 2019 г., с 
резервни дати на 1 юли – 2 юли 2019 г., кан-
дидатите се явяват по график пред експертна 
лекарска комисия по чл. 6, ал. 1, т. 2, буква „а“ 
за специализирано медицинско освидетелства-
не от Централната експертна лекарска комисия 
в Медицинския институт – МВР, утвърден от 
неговия директор, а експертните заключения 
за годност се изпращат по служебен път в 
АМВР на комисията по чл. 7.
(4) Проверката на физическата годност се 
провежда по график, утвърден от ректора на 
АМВР, в периода от 4 юни до 27 юни 2019 г., с 
резервни дати на 2 юли – 3 юли 2019 г., като се 
допускат само кандидати, преминали успешно 
специализирано медицинско освидетелстване.
(5) Психологичното изследване се провежда 
по график, утвърден от директора на Инсти-
тута по психология на МВР, в периода от 
5 юни до 28 юни 2019 г., с резервни дати на 
3 юли – 4 юли 2019 г., като се допускат само 
кандидати, преминали успешно специализи-
рано медицинско освидетелстване и проверка 
на физическа годност.
(6) При явяването си на специализиран 
подбор кандидатите представят пред съот-
ветната комисия:
1. документ за самоличност – за специали-
зирано медицинско освидетелстване, провер-
ка на физическата годност и психологично 
изследване;
2. за специализирано медицинско освиде-
телстване:
а) удостоверение, издадено от Центъра 
за психично здраве (психо-неврологичен 
диспансер) по местоживеене, че лицето не 
страда от психично заболяване и не се води 
на диспансерен отчет;
б) медицинско свидетелство по обра-
зец – приложение № 3, попълнено в част 
„Анамнеза“ и заверено от личния лекар;
в) документ за платена такса за медицински 
изследвания, провеждани от Медицинския 
институт на МВР (заплащат се по банков път 
по сметката на този институт);
3. за проверка на физическа годност – меди-
цински документ за липса на противопоказания 
за физическо натоварване, издаден в срок не 
по-рано от 3 дни преди датата на проверката.
(7) По изключение при уважителни причини 
явяване на специализиран подбор се допуска 
на друга дата в периода от 3 юни до 4 юли 
2019 г. след решение на комисията по чл. 7.
(8) В случаите по ал. 7 главната комисия 
се сезира със заявление от кандидата, което 
се подава най-късно до края на работното 
време в деня на провеждане на подбора по 
ал. 4 и 5. 
(9) Измерените резултати и направените 
заключения от комисиите по специализиран 
подбор са окончателни и в тях не могат да се 
извършват поправки освен за отстраняване 
на явни фактически грешки.
Чл. 18. (1) Кандидатите за курсанти подават 
следните документи:
1. заявление до ректора на АМВР, в което 
посочват по ред на желанията специалности-
те, квотите и формите на обучение, за които 
кандидатстват, съгласно приложение № 4;
2. диплома или нотариално/официално 
заверено копие от нея за завършено средно 
образование, а завършващите през годината 
на кандидатстване – служебна бележка, удос-
товеряваща това обстоятелство; за диплома, 
издадена за завършено средно образование в 
чуждестранно училище – легализиран неин 
превод, и удостоверение за признато средно 
образование, издадено от регионално управле-
ние по образованието при Министерството на 
образованието и науката (МОН);
3. декларация за гражданство съгласно 
приложение № 5;
4. автобиография; 
5. декларация за липса на образувано 
наказателно производство съгласно прило-
жение № 6;
6. удостоверение, издадено от Центъра 
за психично здраве (психо-неврологичен 
диспансер) по местоживеене, че лицето не 
страда от психично заболяване и не се води 
на диспансерен отчет;
7. декларация за съгласие за обработване 
на лични данни съгласно приложение № 7;
8. документ за платена такса за канди-
датстване.
(2) Документите по ал. 1 се подават от 
кандидатите за курсанти, както следва:
1. които не са служители на МВР – в 
областните дирекции на МВР и Столичната 
дирекция на вътрешните работи (СДВР);
2. служители на МВР – чрез ръководите-
лите на структурите по чл. 37 от ЗМВР;
3. служители на главните дирекции „Ох-
рана“ и „Изпълнение на наказанията“ към 
министъра на правосъдието и други ведом-
ства, сключили договор по чл. 47, ал. 4 от 
ЗМВР – чрез работодателя си/органа по 
назначаване.
Чл. 19. (1) Служителите от звената „Човешки 
ресурси“ при приемане на документи от канди-
дати за курсанти проверяват тяхната редовност 
и ги регистрират в информационната система 
за управление на учебната дейност в АМВР.
(2) Служителите от звената „Човешки 
ресурси“ информират кандидатите за датата 
и часа на явяване пред експертна лекарска 
комисия по чл. 6, ал. 1, т. 2, буква „а“ и спе-
циализирано медицинско освидетелстване от 
Централната експертна лекарска комисия в 
Медицинския институт – МВР.